تورکیه یوکسک سئچیم قورولو پرزیدنت سئچیمی قطعی نامیزد لیسته سی یاییملاندی.
رسمی قزئتده یایینلانان یوکسک سئچیم قورولو قراریندا، 24 ژوئنده کئچیریله‌جک پرزیدنت و 27-جی دؤور میللت وکیلی پارلامنت سئچیمینده، یئر آلا‌جاق قطعی پرزیدنت نامیزدلری‌نین آدلاری یئر آلیب.
یوکسک سئچیم قورولو‌نون 9 می تاریخ‌لی، 2018/426 نؤمره‌لی و علاوه پرزیدنت سئچیمی موقتی نامیزد لیسته‌سی رسمی قزئتین 10 می تاریخ‌لی، 30417 نؤمره‌لی نوسخه‌سینده چاپ اولونموش اولوب پرزیدنت سئچیمی موقتی نامیزد لیسته‌سینه 11 می جمعه گونو ساعت 17.00یه قدر کئچیریلن اعتراضلار یوکسک سئچیم قورولاندا قیمتلن‌دیریله‌رک، اعتراضلارین رئددینه قرار وئریلیب.
آپاریلان قیمتلندیرمه سونوجو جمهورباشقانی سئچیم قطعی نامیزد لیسته‌‌سی بیز سیرالاماقلا؛ دوغو پرینچک، مرال آکشنر، محرم اینجه، رجب طیب اردوغان، صلاح الین دمیرتاش و تمل کاراموللا اوغلو-ندان یاراندی.
قراردا، نامیزدلرین دوغوم تاریخ‌لری و دیپلوم آلدیق‌لاری اونیورسیته‌لرین معلومات‌لاری دا یئر آلدی.
